Taraba, Tomáš, poslanec NR SR (2021-11-30):
Ďakujem za slovo. Dámy a páni, neplánoval som vystúpiť, ale tak máme tu druhýkrát návrh zákona o legalizácii marihuany a neviem si predstaviť, že koľkáti z vás na tej marihuane musia fičať, keď toto potrebujete prioritne riešiť (zaznel smiech jednej osoby v sále) a možno aj tá, čo sa práve rehoce, no a to, čo ma prekvapilo, že asi už väčší návrh, ako to, čo tu bolo do pléna dané, že prostitútky majú dávať nejaký špeciálny odvod a z toho bude platená cirkev. Myslel som si, že to bol nejaký výstrel, ale vy idete ako systémovo, systémovo legalizovať veci, ktoré v každom prípade, sa asi zhodneme na tom, že nie sú pozitívne a nie sú dobré. Veril by som, pán Valášek, vám, keby ste tu vystúpili, že vás trápia tie drakonické tresty. Podľa mňa áno, Slovensko má neprimerané trestné sadzby na veľmi veľa oblastí a je osobitne tragické, keď mladí ľudia dostanú, áno, takéto sadzby, a tá debata nech je otvorená naprieč spektrom. Nieže tu si vytiahnete nejakú, nejakú teraz marihuanu a budeme sa tváriť, že vlastne to je nejaký špeciálny problém, za predpokladu, že vás som ani raz nepočul, pán Valášek, keď ste bol súčasťou tejto vládnej koalície, tu vystúpiť a povedali ste, že ste zhrozený z toho, že na Slovensku sú drakonické tresty počas núdzového stavu pre ľudí, čo zoberú chlieb, za to mali doživotie, pán Valášek, vám to nevadilo. Vy ako správny liberál vtedy ste nevykrikovali, že nielenže mladí ľudia, ale aj hladní ľudia, hladní ľudia, to je to najväčšie, to najperverznejšie, čo ste tu zaviedli, že vy ste hladných ľudí nechávali zatvárať do CPZ-iek a až potom ste riešili, keď ste to mali na stole, až potom po nejakom polroku ste sa tým začali zaoberať, to bol pre vás ten núdzový stav. A, pán Valášek, vy ste tu nevystúpili ani raz, že vás to trápi, hej, že sú tu drakonické tresty počas núdzového stavu. Vy ste hneď mohli prijať zákon ako vládna koalícia, že núdzový stav potrebujete zaviesť na to, lebo potrebujete v stave otrokárstva držať lekárov a zdravotné sestry, ktorých máte v nemocniciach málo a kde bolo, ste to vyriešili, že tam, kde malo byť dvanásť a pracovalo ich šesť, tak ste sa rozhodli, že zavediete núdzový stav a prikážete im zo zákona, že tam budú robiť za dvanástich a že nebudú môcť dať výpoveď, atď. To, to funguje v podstate doteraz, preto ste si opäť dali núdzový stav, aby ste tam tento otrokársky systém si držali ďalej. Takže ani raz ste tu nevystúpili, pán Valášek, z takejto veci. No a druhá vec to, čo ma teda prekvapilo, že vy ste tu teda čítali, kde všade sa to legalizuje, áno, spomenuli ste tu tie najprogresivistickejšie štáty Spojených štátov amerických, tých osemnásť. Už nespomínate tú druhú časť, ktorá ide práve opačným smerom. Potom tu spomínate liberálov a socialistov, jak vedú rokovania v Nemecku, spomenuli ste Kanadu, áno, Kanada je úplne geniálny prípad, lebo tam dokonca sa nielenže legalizovalo, teda čo hovoríte, že asi tou cestou chcete ísť, len teraz dávate taký medzistupeň, že chcete len dekriminalizovať a áno, v Kanade sa dokonca zaviedla sieť predajní, legálnych predajní, kde prídete, sú tam také dvestometrové rady, kde ľudia čakajú, že si tam kúpia marihuanu. No a tu zaznelo, pán Baránik to povedal, že by sme mali ísť vlastne, povedal vetu, že treba nájsť model, ako štát z toho vie profitovať, že štát vie profitovať z toho, že budeme vytvárať závislých. To je proste geniálna stratégia, že vytvárať závislosť u ľudí asi vo všetkých oblastiach, asi zrejme sa tu dočkáme ešte, že založíte nejakú štátnu spoločnosť, ktorá bude mať také, tri také odvetvia. Jedna bude riešiť štátnu prostitúciu, bude vyberať, aby ste nemali ani v tejto oblasti úniky, daňové. Druhá oblasť bude teda, že budete systémovo asi, možno budete aj propagovať cez reklamu, že treba čo najviac užívať marihuanu, pretože veď závislý človek je stabilný príjem, je pre štátny rozpočet, takže to bude druhá oblasť. No a tretia, sa potom chcem opýtať, že potom kde vidíte ten štát teda, keď nechcete, aby vám unikali príjmy z ilegálnej činnosti, tak potom čo, štát bude, najväčší biznis je obchodovanie s deťmi, s orgánmi, to všetko toto povieme, že nenechajme to mafii, zoberme to štátu, zoberme si to, štát, budeme mať z toho daňové príjmy? Baránik bude rád, že toto je práve tá oblasť, že nemáme v tomto úniky? To znamená, toto sú úplne scestné návrhy, celá tá filozofia je absolútne scestná. Áno, môžeme sa baviť o drakonických trestov a bude treba sa o nich baviť v budúcnosti, pretože, pretože osobitne v justičnom systéme štátu, kde dennodenne vidieť, čo za ľudí nosia taláre, tak dať im zodpovednosť, aby odsudzovali na desať rokov mladých ľudí, tak to je naozaj, v tejto oblasti je otázne, ale, ale tváriť sa, tváriť sa, že niečo vyriešite tým, že budete legalizovať úplne všetko, tak jednoducho je to len také krájanie torty, ale výsledok je, že to celé skončí katastrofou, a preto sa prikláňam k návrhu, aby tento zákon bol stiahnutý a sa nepokračovalo.